Diari Oficial de la Generalitat Valenciana


Sumari del DOGV 5744, del 17-04-2008 (2008/4189)

RESOLUCIÓ de 17 de març de 2008, de la Direcció General d'Energia, per la qual s'atorga a Proyectos Eólicos Valencianos, SA, autorització administrativa per a la construcció de la instal·lació eòlica parc eòlic Alto Palancia III, ubicada en el terme municipal de Barracas a la província de Castelló, s'aprova el projecte d'execució i es declara en concret la seua utilitat pública. Expedient número ATREGI 2006/5/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4189


Data del document
:   17-03-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Barracas
    * energia eòlica
    * empresa privada

RESOLUCIÓ de 17 de març de 2008, de la Direcció General d'Energia, per la qual s'atorga a Proyectos Eólicos Valencianos, SA, autorització administrativa per a la construcció de la instal·lació eòlica parc eòlic Alto Palancia III, ubicada en el terme municipal de Barracas a la província de Castelló, s'aprova el projecte d'execució i es declara en concret la seua utilitat pública. Expedient número ATREGI 2006/5/12. [2008/4189]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb data 2 de novembre de 2001 a instància de Proyectos Eólicos Valencianos, SA, amb domicili social a València, plaça d'Amèrica núm. 2, planta 4ª, mòdul C (edifici Zuric), amb relació a l'aprovació del pla energètic de la zona 6 del Pla Eòlic de la Comunitat Valenciana que preveu instal·lacions situades en els termes municipals d'El Toro, Barracas, Pina de Montalgrao, Viver, Benafer, Caudiel i Montán per a la instal·lació de cinc parcs eòlics denominats El Mazorral, Cerro Rajola, Alto Palancia, Alto de las Casillas i Alto de las Palomas.  
Vist l'escrit presentat, amb data 23 d'octubre de 2002, davant de la conselleria d'Indústria, Comerç i Energia, en què se sol·licita autorització administrativa i declaració d'utilitat pública en concret per a la construcció del parc eòlic denominat Alto Palancia situat en els termes municipals de Barracas, Pina de Montalgrao i Viver a la província de Castelló, als quals s'adjuntava un avantprojecte de l'esmentat parc eòlic firmat per José Alba Pérez i visat per la demarcació de València del Col·legi Oficial d'Enginyers Industrials de la Comunitat Valenciana i Albacete.  
Vist l'escrit presentat, amb data 9 de juny de 2004, davant de la Direcció General d'Energia en què se sol·licita l'admissió de modificacions en els avantprojectes de parcs eòlics de la zona 6 amb les corresponents modificacions de pla especial i estudi d'impacte ambiental, al qual s'adjunta informe explicatiu dels canvis sol·licitats, modificats d'avantprojectes, annex de modificació de l'estudi d'impacte ambiental i annex de modificació del pla especial.   
Vist que, per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 6 del Pla Eòlic de la Comunitat Valenciana, presentats per l'empresa Proyectos Eólicos Valencianos, SA.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, i les Normes del Pla Eòlic de la Comunitat Valenciana, al qual van ser sotmesos els projectes de pla especial, els avantprojectes de parcs eòlics amb la relació de béns i drets afectats i l'estudi d'impacte ambiental de la zona 6, per mitjà d'anuncis en el Butlletí Oficial de la Província de Castelló núm. 93, de 31 de juliol de 2003, el Diari Oficial de la Comunitat Valenciana núm. 4.535, de 2 de juliol de 2003, i en el diari El Periódico Mediterráneo del dia 10 de juliol de 2003, s'han presentat 217 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, els quals van ser remesos al sol·licitant per al seu informe i sobre els quals han sigut emesos degudament informes pel Servici Territorial d'Indústria de Castelló i la Direcció General d'Energia, informes que estan en l'expedient d'aprovació del pla especial d'ordenació de la zona 6.  
Vist que, de conformitat amb el que establix la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 6, separata de la part de les instal·lacions que els afecten, a fi que presten la seua conformitat o oposició a l'autorització sol·licitada, juntament amb la relació concreta i individualitzada dels béns i drets afectats, per a l'exposició al públic.  
Vist que, de conformitat amb el que establix l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata dels avantprojectes dels parcs eòlics de la zona 6 a:  
- Renfe, Manteniment i Infraestructures  
- conselleria d'Infraestructures i Transport, Direcció General d'Obres Públiques, Servici Territorial de Carreteres  
- Ministeri de Medi Ambient. Confederació Hidrogràfica del Xúquer  
- conselleria de Territori i Habitatge, Servici Territorial de Castelló  
- Ministeri de Foment. Unitat de Carreteres a Castelló  
- conselleria d'Economia, Hisenda i Ocupació  
- Diputació Provincial de Castelló, Servici de Carreteres.  
- Ministeri d'Economia i Hisenda, Delegació Provincial de Castelló  
A fi que presten la conformitat o l'oposició a l'autorització sol·licitada.  
Vist que, de conformitat amb el que establix l'esmentat article 127 del Reial Decret 1955/2000, es va comunicar al sol·licitant les decisions dels ajuntaments i dels organismes esmentats, que van ser degudament contestades.  
Vist que estan en l'expedient les decisions dels ajuntaments i dels organismes esmentats, així com les contestacions del sol·licitant.  
Vist que, amb data 7 de juliol de 2004, el conseller d'Infraestructures i Transport aprova provisionalment el Pla Especial d'Ordenació de la zona 6.  
Vist que en el tràmit d'avaluació d'impacte ambiental, des de la Direcció General de Gestió del Medi Natural, es planteja una proposta alternativa a la presentada per l'empresa promotora, encaminada a la minimització de l'impacte global sobre l'àrea, proposta que és assumida pel promotor i que suposa, entre altres modificacions, la substitució del parc eòlic Alto de las Palomas pel parc eòlic Alto Palancia III.  
Vist que, mitjançant una Resolució de 27 de juliol de 2005, la Direcció General de Gestió del Medi Natural de la conselleria de Territori i Habitatge formula declaració d'impacte ambiental en què estima acceptable des del punt de vista ambiental el projecte d'instal·lacions eòliques de la zona 6, inclòs el parc eòlic Alto Palancia III i el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada declaració d'impacte ambiental.  
Vist que mitjançant una Resolució de 30 de desembre de 2005, del conseller de Territori i Habitatge, s'aprova definitivament el pla especial d'ordenació de la zona 6.   
Vist que mitjançant una Resolució del conseller d'Infraestructures i Transport, de 3 de març de 2006, es formalitza l'aprovació del pla energètic de la zona 6 per a la implantació dels parcs eòlics El Mazorral, Cerro Rajola, Alto Palancia I, Alto Palancia II, Alto de las Casillas I i Alto de les Casillas II, en els termes municipals d'El Toro, Barracas, Pina de Montalgrao, Viver i Benafer, d'acord amb el que establix article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que en l'esmentada Resolució de 3 de març de 2006, es resol, a més, continuar la tramitació del parc eòlic Alto Palancia III, que donarà lloc, si procedix, a la corresponent aprovació de l'ampliació del pla energètic de la zona 6 per a la inclusió del parc eòlic esmentat.  
Vist l'escrit presentat amb data 24 de març de 2006 davant de la Direcció General d'Energia, en el qual se sol·licita continuar la tramitació administrativa a la qual adjunta el projecte d'execució del parc eòlic Alto Palancia III firmat pel Sr. Enrique Fernández Olea i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 10 de novembre de 2005.  
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i les Normes del Pla Eòlic de la Comunitat Valenciana, a què van ser sotmesos el projecte del parc eòlic Alto Palancia III i l'ampliació del pla especial de la zona 6, per mitjà d'anuncis en el Butlletí Oficial de la Província de Castelló núm. 87, de 22 de juliol de 2006, el Diari Oficial de la Comunitat Valenciana núm. 5.316, de 2 d'agost de 2006, i en el diari El Periódico Mediterràneo, de 12 de juliol de 2006, s'han presentat 3 escrits entre les al·legacions particulars, els informes d'organismes i d'empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i sobre els quals el Servici Territorial d'Energia de Castelló i la Direcció General d'Energia han emés degudament informes, els quals estan en l'expedient d'aprovació del pla especial d'ordenació de la zona 6, sense que hi haja en el mateix expedient al·legacions o informes que desvirtuen la tramitació d'aprovació de l'ampliació del pla energètic de la zona 6 per a la implantació del parc eòlic Alto Palancia III.  
Vist que, amb data 17 d'abril de 2007, el conseller d'Infraestructures i Transport aprova provisionalment l'ampliació del pla especial d'ordenació de la zona 6 per a la implantació del parc eòlic Alto Palancia III.  
Vist que, mitjançant una Resolució de 22 d'octubre de 2007, la Direcció General de Gestió del Medi Natural de la conselleria de Medi Ambient, Aigua, Urbanisme i Habitatge formula una resolució complementària de la declaració d'impacte ambiental en què estima acceptable, des del punt de vista ambiental, el projecte del parc eòlic Alto Palancia III.  
Vist que mitjançant una Resolució de 7 de gener de 2008, del conseller de Medi Ambient, Aigua, Urbanisme i Habitatge es va aprovar definitivament l'ampliació del pla especial d'ordenació de la zona 6, per a la implantació del parc eòlic Alto Palancia III.  
Vist que d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la seua publicació oficial tindrà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, en relació amb els articles 179 a 182 del Reglament de Planejament de la Comunitat Valenciana, sobre l'executivitat, la vigència, la declaració d'utilitat pública, l'obligatorietat i l'entrada en vigor dels plans urbanístics, arreplegats en els articles 107, 108, 109 i 110 de la Llei 16/2005 Urbanística Valenciana, de 30 de desembre de 2005.   
Vist que mitjançant una Resolució del conseller d'Infraestructures i Transport, de 6 de març de 2008, es formalitza l'aprovació de l'ampliació del pla energètic de la zona 6 per a la implantació de la instal·lació eòlica parc eòlic Alto Palancia III, en el terme municipal de Barracas, d'acord amb el que establix l'article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que hi ha en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.   
Vist l'informe tècnic favorable de 20 de juny de 2006, emés pel Servici Territorial d'Energia de Castelló.  
Vist que l'energia generada per la instal·lació eòlica parc eòlic Alto Palancia III és evacuada a la xarxa elèctrica a través d'un únic transformador ubicat en la subestació elèctrica El Campo, exclusiu per a esta instal·lació, i que la suma de les potències unitàries dels aerogeneradors de la instal·lació no supera els 50 MW.  
Vist que la instal·lació objecte d'autorització té els drets d'accés i de connexió a la xarxa de transport, a través de la subestació de 220 kV de Segorbe, la qual cosa queda acreditat per mitjà de l'informe de Red Eléctrica de España, SA, de 25 de setembre de 2006, i pel contracte tècnic d'accés, subscrit amb data 31 de gener de 2007 entre Proyectos Eólicos Valencianos, SA, i Red Eléctrica de España, SA, tot això als efectes previstos per l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Atés que la finalitat de les instal·lacions objecte d'autorització, situades en la zona eòlica 6 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que Proyectos Eólicos Valencianos, SA, té la capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.   
Atés la Direcció General d'Energia competent per a la resolució del present expedient, d'acord amb el que disposa l'apartat tercer de la part dispositiva de la resolució d'aprovació del pla energètic de la zona 6 del conseller d'Infraestructures i Transport, de 3 de març de 2006.  
Esta Direcció General d'Energia resol:  
Primer  
Atorgar a Proyectos Eólicos Valencianos, SA, autorització administrativa per a la construcció de la instal·lació eòlica parc eòlic Alto Palancia III, situada al terme municipal de Barracas, a la província de Castelló, les característiques principals de la qual són:  
- Potència total: 32 MW  
- Nre. d'aerogeneradors: 16  
- Potència unitària: 2 MW  
- Pressupost: 58.369.514,62 €  
La present resolució queda sotmesa a les condicions següents:  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.   
2. Les condicions establides en l'apartat segon de la part dispositiva de la Declaració d'Impacte Ambiental, de 27 de juliol de 2005, de la directora general de Gestió del Medi Natural i la resolució complementària de 22 d'octubre de 2007.  
3. Les condicions establides en la Resolució de 7 de gener de 2008, del conseller de Medi Ambient, Aigua, Urbanisme i Habitatge, d'aprovació definitiva de l'ampliació del pla especial d'ordenació de la zona 6.  
4. Les condicions establides en l'apartat quart de la part dispositiva de la resolució d'aprovació del pla energètic de la zona 6 del Pla Eòlic de la Comunitat Valenciana i la Resolució de 6 de març de 2008, d'aprovació de l'ampliació del citat pla energètic.   
Segon  
Aprovar el projecte d'execució de la instal·lació eòlica parc eòlic Alto Palancia III firmat per Enrique Fernández Olea i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 10 de novembre de 2005, amb les condicions següents:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 12 mesos, comptadors a partir de la notificació de la present resolució. Abans de l'acabament del termini esmentat Proyectos Eólicos Valencianos, SA, podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de Castelló a l'efecte de reconeixement definitiu i extensió de l'autorització d'explotació.  
4. Proyectos Eólicos Valencianos, SA, haurà d'observar en tot moment els preceptes, mesures i condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
Tercer  
Declarar en concret la utilitat pública de les instal·lacions autoritzades en el punt primer de la part dispositiva de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos, als efectes de l'article 52 de la Llei d'Expropiació Forçosa i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar. L'administració deixarà sense efecte la present resolució en el moment en què observe l'incompliment de les condicions que esta imposa.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 17 de març de 2008.- El director general d'Energia: Antonio Cejalvo Lapeña.  
Relació de béns i drets afectats pel parc eòlic Alto Palancia III  
Relación de bienes y derechos afectados por el parque eólico Alto Palancia III   
